29. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 384 της 16/25 Ιουλ. 1985 (ΦΕΚ Α΄ 136) Κανονισμός αμοιβών ιατρικών επισκέψεων και πράξεων. ΄Εχοντες υπόψη: 1.Τις διατάξεις του άρθρ. 29 του Α.Ν. 1565/39 «Περί κώδικος ασκήσεως του ιατρικού επαγγέλματος», καθώς και του άρθρ. 1 του Ν.Δ. 3623/56 «Περί καθορισμού κατωτάτων ορίων ιατρικής αμοιβής κ.λ.π.». 2.Τις διατάξεις του άρθρ. 8 του Π.Δ. 574/82 «Ανακατανομή των αρμοδιοτήτων του Υπουργείου» ΦΕΚ 104/30.8.82 τ.Α΄. 3.Την με αριθ. 5/8.4.85 απόφαση της 22ης Ολομέλειας του ΚΕ.Σ.Υ. 4.Το Νόμ. 1278/82 άρθρ. 3 παρ. 2 και 4 παρ. 1. 5.Την με αριθ. 987/13.3.85 γνώμη του Δ.Σ. του Π.Ι.Σ. 6.Την με αριθ. 511/1985 γνωμοδότηση του Συμβουλίου της Επικρατείας, μετά από πρόταση του Υπουργού Υγείας και Πρόνοιας, αποφασίζουμε: ΄Αρθρ.1.-Αυξάνονται κατά ποσοστό 15%, στρογγυλοποιούμενες στην επόμενη δεκάδα, οι κάτωθι αμοιβές ιατρικών επισκέψεων και πράξεων: α)Οι αμοιβές των ιατρικών επισκέψεων και πράξεων που αναφέρονται στα άρθρ. 1 και 3 του Π.Δ. 399/81 «Περί κανονισμού αμοιβών ιατρικών επισκέψεων και πράξεων» (ΦΕΚ 108/22.4.81 τ.Α΄), όπως προσαυξήθηκαν με τις διατάξεις του άρθρ. 1 του Π.Δ. 145/84 «Κανονισμός αμοιβών ιατρικών επισκέψεων και πράξεων», (ΦΕΚ 46/16.4.84 τ.Α΄). β)Οι αμοιβές των ιατρικών πράξεων που διέπονται από το άρθρ. 2 του Π.Δ. 145/84 «Κανονισμός αμοιβών ιατρικών επισκέψεων και πράξεων (ΦΕΚ 46/16.4.84 τ.Α΄). γ)Οι αμοιβές ναρκώσεως που προβλέπονται από τις διατάξεις του άρθρ. 1 του Π.Δ. 232/1980 «περί καθορισμού της αμοιβής ναρκώσεως» (ΦΕΚ 65/19.3.80 τ.Α΄), όπως προσαυξήθηκαν με το άρθρ. 2 του Π.Δ. 399/81 και με το άρθρο μόνο του Π.Δ. 374/84 «Κανονισμός αμοιβής ναρκώσεως» (ΦΕΚ 131/11.9.84 τ.Α΄). δ)Οι αμοιβές αιματοκαθάρσεων όπως έχουν διαμορφωθεί με τις διατάξεις του άρθρ. 1 και 2 του Π.Δ. 29/1985 «Αύξηση τιμολογίου αιματοκαθάρσεως, με τεχνητό νεφρό και διαπεριτοναϊκή κάθαρση» (ΦΕΚ 10/4.2.85 τ.Α΄). ΄Αρθρ.2.-Η αμοιβή της ιατρικής πράξεως «Θεραπεία με Ραδιενεργό ιρίδιο», καθορίζεται ως ακολούθως: α)Χειρουργική επέμβαση για εμφύτευση Ραδιενεργού ιριδίου ................ δρχ. 14.000-16.800 β)Αμοιβή ναρκώσεως, σύμφωνα με ό,τι ισχύει για αντίστοιχες χειρουργικές επεμβάσεις. γ)Νοσηλεία σε ειδικά θωρακισμένο δωμάτιο για κάθε ημέρα ..................... δρχ. 4.000-4.800 δ)Χρέωση ραδιενεργού υλικού, σύμφωνα με τα υποβαλλόμενα τιμολόγια. Σελ. 594(δ) Τεύχος ΙΑ-11-2 Σελ. 124 ΄Αρθρ.3.-Προκειμένου περί παροχής ιατρικής συνδρομής σε ασθενείς ασφαλισμένους στο Δημόσιο και στους διάφορους ασφαλιστικούς Οργανισμούς, η αμοιβή υπολογίζεται με βάση τις τιμές της πρώτης στήλης των Πινάκων του προηγουμένου άρθρου, του Π.Δ. 232/80 και του Π.Δ. 399/81, όπως διαμορφώνονται μετά τη δημοσίευση του παρόντος. 